5.11.2008 Den Europæiske Unions Tidende L 296/3 KOMMISSIONENS FORORDNING (EF) Nr. 1080/2008 af 4. november 2008 om ændring af Kommissionens forordning (EF) nr. 1100/2006 om detaljerede regler for åbning og forvaltning af toldkontingenter for rårørsukker til raffinering med oprindelse i de mindst udviklede lande for produktionsårene 2006/07, 2007/08 og 2008/09 samt om detaljerede regler for import af varer under pos. 1701 i den fælles toldtarif med oprindelse i de mindst udviklede lande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 980/2005 af 27. juni 2005 om anvendelse af et arrangement med generelle toldpræferencer (!), særlig artikel 12, stk. 6, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter  (fusionsmarkedsordningen) (?), særlig  artikel 134 sammenholdt med artikel 4, og ud fra følgende betragtninger: (1) Artikel 5, stk. 7, litra d), i Kommissionens forordning (EF) nr. 1100/2006 af 17. juli 2006 om detaljerede regler for åbning og forvaltning af toldkontingenter for rårørsukker til raffinering med oprindelse i de mindst udviklede lande for produktionsårene 2006/07, 2007/08 og 2008/09 samt om detaljerede regler for import af varer under pos. 1701 i den fælles toldtarif med oprindelse i de mindst udviklede lande (?) bestemmer, at kun »godkendte erhvervsdrivende« kan ansøge om importlicenser for sukker fra de mindst udviklede lande. (2) I Rådets forordning (EF) nr. 732/2008 af 22. juli 2008 om anvendelse af et arrangement med generelle toldpræ- ferencer for perioden 1. januar 2009 til 31. december 2011 og om ændring af forordning (EF) nr. 552/97, (EF) nr. 1933/2006 og af Kommissionens forordning (EF) nr. 1100/2006 og (EF) nr. 964/2007 () (GSP-forord- ningen) findes en mere rummelig definition: »ansøgeren«. Den ændring, der indføres, finder dog først anvendelse fra den 1. januar 2009, hvor GSP-forordningens nye anvendelsesperiode begynder, og ikke fra begyndelsen af det næste produktionsår for sukker, som begynder den 1. oktober 2008. For at undgå forskelsbehandling mellem de erhvervsdrivende, der er villige til at levere til markedet, skal den nye definition anvendes fra begyn- delsen af produktionsåret for sukker. Forordning (EF) nr. 1100/2006 bør derfor ændres i overensstemmelse hermed. (3) — Foranstaltningerne i denne forordning er i overensstem- melse med udtalelse fra Udvalget for Generelle Præfe- rencer. (4) — Foranstaltningerne i denne forordning er i overensstem- melse med udtalelse fra Forvaltningskomitéen for Den Fælles Markedsordning for Landbrugsprodukter — UDSTEDT FØLGENDE FORORDNING: Artikel 1 I artikel 5, stk. 7, litra d), i forordning (EF) nr. 1100/2006 ændres udtrykket »den godkendte erhvervsdrivendes tilsagn« til udtrykket »ansøgerens tilsagn«. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. november 2008. EUT L 169 af 30.6.2005, s. 1. (?) EUT L 299 af 16.11.2007, s. 1. EUT L 196 af 18.7.2006, s. 3. På Kommissionens vegne Catherine ASHTON Medlem af Kommissionen () EUT L 211 af 6.8.2008, s. 1.